# ประกาศธนาคารแห่งประเทศไทย

ที่ สนส. ๑๐/๒๕๖๗

เรื่อง การเลิกประกอบกิจการหรือการหยุดประกอบกิจการเป็นการชั่วคราวของสถาบันการเงิน

## ๑. เหตุผลในการออกประกาศ

ด้วยพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒ ได้กำหนดให้หน่วยงานรัฐต้องออกหลักเกณฑ์ตามที่กฎหมายฉบับต่าง ๆ กำหนดไว้ เพื่อให้ประชาชนรวมถึงสถาบันการเงินรับรู้หน้าที่ที่จะต้องปฏิบัติตามกฎหมายหรือได้รับสิทธิตามกฎหมายได้อย่างถูกต้อง ซึ่งพระราชบัญญัติธุรกิจสถาบันการเงิน พ.ศ. ๒๕๕๑ กำหนดให้สถาบันการเงิน ที่ประสงค์จะเลิกประกอบกิจการหรือหยุดประกอบกิจการเป็นการชั่วคราว ต้องได้รับอนุญาตจากธนาคารแห่งประเทศไทยก่อน ตามหลักเกณฑ์ที่ธนาคารแห่งประเทศไทยประกาศกำหนด

โดยปัจจุบันธนาคารแห่งประเทศไทยได้กำหนดขั้นตอนและเอกสารในการดำเนินการขออนุญาตลิกประกอบกิจการหรือการหยุดประกอบกิจการเป็นการชั่วคราวไว้ในคู่มือสำหรับประชาชนแล้ว และยังไม่มีการกำหนดหลักเกณฑ์ในเรื่องดังกล่าว ธนาคารแห่งประเทศไทยจึงเห็นสมควรออกประกาศเกี่ยวกับการเลิกประกอบกิจการหรือการหยุดประกอบกิจการเป็นการชั่วคราวของสถาบันการเงินฉบับนี้ เพื่อให้การดำเนินการที่เกี่ยวกับการเลิกประกอบกิจการหรือการหยุดประกอบกิจการเป็นการชั่วคราวของสถาบันการเงินเป็นไปอย่างเหมาะสมตามแนวทางปฏิบัติเดิมที่ผ่านมา ไม่ส่งผลกระทบต่อระบบเศรษฐกิจไทย โดยเฉพาะผู้ฝากเงิน พนักงานของสถาบันการเงินรวมถึงไม่ส่งผลกระทบกับระบบสถาบันการเงิน และเป็นไปตามเจตนารมณ์ของกฎหมายทั้งสองฉบับข้างต้น

## ๒. อำนาจตามกฎหมาย

อาศัยอำนาจตามความในมาตรา ๗๘ แห่งพระราชบัญญัติธุรกิจสถาบันการเงิน พ.ศ. ๒๕๕๑ ธนาคารแห่งประเทศไทยออกหลักเกณฑ์การเลิกประกอบกิจการหรือการหยุดประกอบกิจการเป็นการชั่วคราวของสถาบันการเงิน เพื่อกำหนดให้สถาบันการเงินใดปฏิบัติตามที่กำหนดในประกาศฉบับนี้

## ๓. ขอบเขตการทำบังคับใช้

ประกาศฉบับนี้ให้ใช้บังคับกับสถาบันการเงินตามกฎหมายว่าด้วยธุรกิจสถาบันการเงินทุกแห่ง

## ๔. เงื่อนไข

สถาบันการเงินใดที่ประสงค์จะเลิกประกอบกิจการหรือหยุดประกอบกิจการเป็นการชั่วคราว จะต้องยื่นขออนุญาตต่อธนาคารแห่งประเทศไทยพร้อมระบุเหตุผลและความจำเป็น หากมีการแสดงความจำน้อยกว่าความจำเป็นในการเลิกประกอบ กิจกรรมหรือการทำลายความเข้มแข็งของการชั่วคราว รวมทั้งเอกสารประกอบทางพิจารณาตามที่กำหนด ในคู่มือสำหรับประชาชน

ธนาคารแห่งประเทศไทยจะพิจารณาอนุญาตโดยพิจารณาจากเหตุผลและความจำเป็นความพร้อมของสถาบันการเงินในการดำเนินการเกี่ยวกับทรัพย์สิน หนี้สิน และรายการนอกงบดุล แนวทางการดูแลลูกค้าและพนักงานอย่างรับผิดชอบและเป็นธรรม ผลกระทบต่อเสถียรภาพระบบสถาบันการเงิน และการทำหน้าที่เป็นตัวกลางทางการเงินของสถาบันการเงิน ตลอดจนข้อมูลประกอบอื่นที่มีความเกี่ยวข้องหรือจำเป็นต่อการพิจารณาให้เป็นไปตามเจตนารมณ์ของกฎหมาย

ทั้งนี้ ธนาคารแห่งประเทศไทยอาจกำหนดเงื่อนไขประกอบการอนุญาต เพื่อให้การเลิกประกอบกิจการหรือการหยุดประกอบกิจการชั่วคราวของสถาบันการเงินเป็นไปโดยความเรียบร้อยไม่ส่งผลกระทบต่อลูกค้า ผู้ที่เกี่ยวข้อง และระบบสถาบันการเงิน

๔.๓ เมื่อธนาคารแห่งประเทศไทยอนุญาตให้สถาบันการเงินเลิกประกอบกิจการหรือหยุดประกอบกิจการเป็นการชั่วคราวแล้ว ให้สถาบันการเงินแจ้งวันเลิกประกอบกิจการหรือวันหยุดประกอบกิจการ เป็นการชั่วคราว ให้ธนาคารแห่งประเทศไทย ลูกค้า และสาธารณชนทราบล่วงหน้าอย่างน้อย ๔๕ วัน ก่อนวันที่สถาบันการเงินเลิกประกอบกิจการหรือหยุดประกอบกิจการเป็นการชั่วคราว

ทั้งนี้ ในกรณีเลิกประกอบกิจการ ให้สถาบันการเงินส่งคืนใบอนุญาตต่อธนาคารแห่งประเทศไทยภายใน ๓๐ วันนับแต่วันเลิกประกอบกิจการตามที่สถาบันการเงินได้แจ้ง

๕. วันเริ่มต้นบังคับใช้

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ ๒๕ กันยายน พ.ศ. ๒๕๖๗ เสรชูพุฒิ สุทธิวาทนฤพุฒิ
ผู้ว่าการธนาคารแห่งประเทศไทย